text: алмас кішкенбаев (1 шілде 1985, қызылорда) әнші. республикада алғаш өткен «superstar kz» 2004 жылғы байқауының жеңімпазы. қазанғап тілепбергенұлы атындағы қызылорда музыкалық колледжін бітірген (2004). қазір алматыдағы жүргенов атындағы қазақ ұлттық өнер академиясының эстрадалық бөлімінде оқиды. 5–6 жасында облыстық «әнші балапан» байқауында жеңіп шығып, ақдәулетова класына оқуға алынды. 1995 жылы францияның париж, мате қалаларында нұртуған жыраудың «кәнекей тілім сөйлеші» термесін орындаған. сол жылы павлодар қаласында өткен «айналайын» фестиваліне қатысып, ашылу салтанатында арнау ән орындады.